ΓΡΑΠΤΗ ΕΡΩΤΗΣΗ E-0902/02

υποβολή: Esko Seppnen (GUE/NGL) προς την Επιτροπή

(4 Απριλίου 2002)

Θέμα: Η μείωση των RΑL

Σύμφωνα με τις προκαταρκτικές πληροφορίες σχετικά με την εκτέλεση του προϋπολογισμού της ΕΕ για το 2001 οι αχρησιμοποίητες πιστώσεις πληρωμών και εντολών πληρωμών (RΑL) αυξήθηκαν πάλι

σημαντικά. Ποια είναι τα τελευταία σχετικά στοιχεία και με ποιον τρόπο προτίθεται η Επιτροπή να ενεργήσει για να τις μειώσει ριζικά, αντί να περιμένει απλώς μέχρι να λειτουργήσει η διάταξη κατά την οποία η πίστωση ακυρώνεται μετά από κάποιο διάστημα· Μπορεί να προβλέψει η Επιτροπή την εξέλιξη των RΑL κατά την περίοδο 2002-2006·

Απάντηση της κας Schreyer εξ ονόματος της Επιτροπής

(15 Μαΐου 2002)

Το συνολικό ποσό των εκκρεμών αναλήψεωνποχρεώσεων (RAL για διαχωριζόμενες πιστώσεις) αυξήθηκε σημαντικά κατά το 2001 — από 65,6 δισεκατ. ευρώ στις αρχές του έτους σε 86,8 δισεκατ. ευρώ στα τέλη του έτους, δηλ. κατά 21,2 δισεκατ. ευρώ (προκαταρκτικά στοιχεία).

Ο κύριος λόγος αυτής της αύξησης είναι το νέο σύστημα αυτόματων αναλήψεωνποχρεώσεων για τα Διαρθρωτικά Ταμεία από το 2000. Στην αρχή κάθε έτους, το συνολικό ποσό των παροχών του ετήσιου προγράμματος για τα Διαρθρωτικά Ταμεία εισέρχεται κατευθείαν στους λογαριασμούς ως αναλήψειςποχρεώσεων. Αυτές οι αναλήψειςποχρεώσεων καταναλώνονται στη συνέχεια από προκαταβολές και επιστροφές δαπανών που πραγματοποιούν τα κράτη μέλη κατά την εφαρμογή των προγραμμάτων των Διαρθρωτικών Ταμείων. Το 2000 και το 2001 το ποσό των επιστροφών ήταν αρκετά περιορισμένο καθώς τα κράτη μέληπέβαλαν περιορισμένο αριθμό τέτοιων αξιώσεων. Ανάλογα, οι RAL για τα Διαρθρωτικά Ταμεία αυξήθηκαν το 2001 από 32,9 δισεκατ. ευρώ σε 50,2 δισεκατ. ευρώ, δηλ. κατά 17,3 δισεκατ. ευρώ. Έτσι εξηγείται περισσότερο από το 80 % της συνολικής αύξησης των RAL.

Οι άλλοι λόγοι για αύξηση των RAL αφορούν κυρίως το Ταμείο Συνοχής (+ 1,1 δισεκατ. ευρώ), τις εσωτερικές πολιτικές (+ 1,0 δισεκατ. ευρώ) και την ενίσχυση πριν από την ένταξη (+ 1,8 δισεκατ. ευρώ). Η τελευταία οφείλεται κυρίως στην φάση έναρξης των νέων προγραμμάτων ISPA και Ειδικό πρόγραμμα ένταξης για τη γεωργική και την αγροτική ανάπτυξη (Sapard). Για τις εξωτερικές δράσεις, το ύψος των RAL δεν αυξήθηκε κατά το 2001 και μάλιστα για πρώτη φορά.

Σύμφωνα με την κοινή δήλωση του Νοεμβρίου του 2001, ως μέρος της διαδικασίας του προϋπολογισμού για το 2002, η Επιτροπή θα επικεντρωθεί κυρίως στη διαχείριση των RAL πουπερβαίνουν τα πέντε έτη ή/και που είναι απλήρωτα τα τελευταία δύο έτη. Ένα μέρος των εν δυνάμει αφύσικων RAL είναι αδικαιολόγητο και θα πρέπει να αποδεσμευθεί, μειώνοντας κατ' αυτόν τον τρόπο το σύνολο των εκκρεμών RAL. Η Επιτροπή θα καθιερώσει σχέδιο δράσης για να εξετασθούν 16 000 αναλήψειςποχρεώσεων περίπου που ανέρχονται σε 11,7 δισεκατ. ευρώ. Η Επιτροπή θαποβάλει την πρώτη έκθεση στην αρμόδια για τον προϋπολογισμό αρχή τον Ιούνιο του 2002 που θα συνεχισθεί με τακτικές εκθέσεις προόδου για διάφορα επιλεγέντα κονδύλια του προϋπολογισμού, όπως ορίζονται από την αρμόδια για τον προϋπολογισμό αρχή.

Μέχρι το 2006, η εξέλιξη των RAL θα εξαρτηθεί αποφασιστικά από τον ρυθμό της εφαρμογής των Διαρθρωτικών Ταμείων των κρατών μελών. Είναι ακόμη πρόωρο να γίνει σχετική πρόβλεψη. Παρόλα αυτά, η Επιτροπή βελτιώνει την ετήσια πρόβλεψη σε συνεργασία με τα κράτη μέλη, αποσκοπώντας σε ρεαλιστικότερο προϋπολογισμό. Οι νέοι κανονισμοί των Διαρθρωτικών Ταμείων με σύστημα αυτόματων αποδεσμεύσεων στις περιπτώσεις που τα κράτη μέλη δεν έχουν χρησιμοποιήσει τις παροχές του προγράμματός τους εντός ορισμένης προθεσμίας θα σταθεροποιήσει επίσης τα RAL για τα Διαρθρωτικά Ταμεία.